حجت الاسلام سید تنویر امام رضوی :

رہبر معظم کے حکم پر عمل کرنے میں دور حاضر کی مشکلات سے نجات ممکن ہے

حوزہ علمیہ ہندوستان کے استاد اور مبلغ دین مبین اسلام نے اس وقت کی موجودہ صورت حال پر تبصرہ کرتے ہوئے کہا : اس وقت مسلمانوں کو اتحاد کے ساتھ ساتھ حکیم ، مدبر ، اسلام شناس ، شجاع اور با بصیرت رہبر کی ضرورت ہے تا کہ دشمن و منافقین کی یلغار سے اسلام و مسلمانوں کو نجات دلا سکے ۔

خبر کا کوڈ: ۴۳۵۸۹۳

تاریخ: ۱۲ مرداد ۲۰۱۸ - ۱۴:۴۱

حوزہ علمیہ ہندوستان کے استاد اور مبلغ دین مبین اسلام حجت الاسلام سید تنویر امام رضوی نے رسا نیوز ایجنسی کے رپورٹر سے خصوصی گفتگو میں مسلمانوں کے درمیان انتشار و پسماندگی کی وجہ مدبر رہبریت کی پیروی نہ کرنا جانا ہے اور بیان کیا : اگر مسلمان قائد انقلاب اسلامی آیت اللہ خامنہ ای کی قیادت کی پیروی کرتے ہوئے ان کے سفارشات پر عمل کرتے تو آج مسلمانوں کی یہ حالت نہ ہوتی بلکہ وہ سر بلند و کامیاب ہوتا ۔

انہوں نے وضاحت کرتے ہوئے بیان کیا : آج امت اسلامی بعض مسلمان نما گروہ کی سازش کا شکار ہے جو خود کو مسلمان ظاہر کرتے ہیں مگر حقیقت میں وہ اسلام و مسلمان کے دشمن ہیں ، مسلمانوں میں انتشار و نفرت کی بیج بو رہے ہیں ۔

حجت الاسلام سید تنویر امام رضوی نے تاکید کرتے ہوئے کہا : جو بھی مسلمانوں میں انتشار و نفرت پھیلانے کی کوشش کرے گا وہ کبھی امت اسلامی کا ہمدرد تو ہو ہی نہیں سکتا بلکہ اس سے دشمنی کی سازش ظاہر ہوتی ہے ، ایسے پر خطر دور و دشمن کی سازش سے نجات کا واحد راستہ آیت اللہ العظمی خامنہ ای حفظ اللہ کے حکیمانہ و مدبرانہ فرمائش پر عمل کرنے سے ہی ممکن ہے ۔۹۸۹/ف۹۱۵/